text: Cooperació internacional per a la preservació de la capa d'ozó
  4 octubre, 2017 /a Ecologia, Notícies
  El passat mes de setembre es va celebrar el Dia Internacional per a la Preservació de la Capa d'Ozó, un dia significatiu per conscienciar a la gent de la importància de preservar la capa d'ozó i lluitar contra el canvi climàtic del nostre planeta.
  Per què és important preservar la capa d'ozó?
  La capa d'ozó és essencial per a l'existència de vida al planeta terra ja que exerceix de barrera protectora contra els perillosos rajos del sol. Aquesta capa es troba entre els 19 i els 23 quilòmetres per sobre de la superfície terrestre, en l'estratosfera.
  La disminució progressiva de la concentració d'ozó és molt nociva per a la vida a la terra. La mà de l'home està darrere d'aquesta problemàtica d'abast mundial, en gran part, per les emissions d'hidrocarburs halogenats. Per aquesta raó, es va signar l'acord del Protocol de Mont-real com a guia perquè els països signataris apliquessin les mesures que es van adoptar per a la preservació de la capa d'ozó.
  Què és el Protocol de Mont-real?
  Durant el 2017 se celebra el 30 aniversari de la signatura d'aquest acord, on 197 països es van adherir a un acord marc en el qual s'establia un calendari per a l'eliminació gradual dels compostos químics que afecten i danyen la capa d'ozó.
  L'acord va entrar en vigor l'1 de gener de 1989 i, des d'aquest moment, ha estat revisat en diverses ocasions per accelerar amb el seu compliment a causa d'un increment en la atmosfera dels gasos d'efecte hivernacle per la crema de combustibles fòssils, una altra de les conseqüències directes de la mà de l'home.
  Es pot dir que, a causa de l'alt grau d'acceptació i implementació que s'ha aconseguit d'aquestes directrius, el tractat és considerat com un exemple excepcional de cooperació internacional.
  La problemàtica actual, i en la qual tots els països signataris s'estan centrant, és la lluita contra el canvi climàtic.
  Per aconseguir-ho, s'estan apostant per models de desenvolupament sostenibles i baixos en carboni, per la qual cosa tots els Governs estan implementant accions per reduir els gasos d'efecte hivernacle. D'una banda estan realitzant una major inversió en energies renovables (solar i eòlica, especialment) i, d'altra banda, estan promovent la cultura de l'eficiència energètica.
  Per a la celebració d'aquest dia tan important i conscienciar a la gent de la importància de la protecció de la capa d'ozó, l'ONU Medi ambient ha publicat en el seu lloc web https://www.ozoneheroes.org/ una guia que informa sobre el paper de la capa d'ozó en la vida del planeta i el que va suposar la signatura del Protocol de Mont-real fa 30 anys, així com l'important paper que han jugat i que encara juguen els científics per a la protecció i la recuperació de la capa d'ozó.
  https://www.roigsat.com/wp-content/uploads/2017/09/Capa-dozó.jpg 350 750 Christian Gómez https://www.roigsat.com/wp-content/uploads/2021/11/logo-roigsat-web-3.svg Christian Gómez2017-10-04 09:30:102019-04-15 12:51:11Cooperació internacional per a la preservació de la capa d'ozó
  Xemeneies de bioetanol: avantatges i desavantatges
  Trucs per transformar la teva llar en un habitatge sostenible Quins materials reciclats pots utilitzar per crear la teva pròpia làmpada